Ma ei saa aru. Mis värk selle NAGUga on. Teismelised seostuvad minu jaoks VÄ-kultuuriga. Ning nagu on neil sidesõnaks. Aga miks ka täiskasvanud - sealjuures haritud ja tähtsad inimesed(kultuuritegelased, poliitikud, ajakirjanikud) kasutavad seda nagu absoluutselt igal pool. Ja liiga tihti. Kui poliitik räägib, et ta nagu teeb ja asjad nagu on, siis pole ju imestada, et asjad nagu on, aga tegelikult ju ei ole. Sest nagu eeldabki, et tehakse nägu nagu oleks. Teesklus. Silmakirjalikkus. Ja nii häirib kõrva. Kuulasin Kuku raadiot. Poliitikast käis jutt, kohal poliitikud, ajakirjanikud, lihtsalt sõnakad ja olulise ütlemisega mehed. Ja kõik nad nagutavad. Närvidele käib.    Hommikupoole ajasin Eeru kurjaks - vahel ja vahest. Vahel on mõnikord, vahest on võibolla. Loogiline. Tema ei taha. Ütleb, et pole suupärane, et see on mingite keeleteadlaste pastakast välja imetud ja jabur. No ei ole ju jabur. Lihtne. Mitte et ma oleks grammatikas üks tugevamaid siinpool tuhamägesid. Aga kuna ta ise tegi juttu, et teeb mingitele tegelastele selgeks, mis vahe on sotsialismil ja kommunismil ja kasutas ise vahest vales kontekstis, siis ma kohe tundsin, et pean ta kallal natuke nokkima.    Hehh. Keelekõrv.  :P